Skopjė

Skopjė (arba Skoplė; ) – Šiaurės Makedonijos sostinė ir didžiausias miestas. Miestas įsikūręs prie Vardaro upės. Yra tarptautinis oro uostas. Išvystyta mašinų, metalurgijos, chemijos, odos, avalynės, tekstilės pramonė, amatai (ypač kilimų audimas).

Skopjėje yra Makedonijos mokslo ir meno akademija, universitetas. Išlikusi ankstyvosios Bizantijos tvirtovė, turkų mečetės ir kiti XV–XX a. pastatai (daugelis nukentėjo nuo 1963 m. žemės drebėjimo, todėl nuolat atnaujinami). Prie miesto yra antikinio miesto Scupi griuvėsiai.

Istorija 

Kaip miestas Skopjė žinoma nuo Justiniano I laikų. VII a. pabaigoje čia apsigyveno slavai. Nuo IX a. – pirmosios Bulgarijos karalystėje, vėliau – Vakarų Bulgarijos karalystėje, nuo 1282 m. – serbų Duklijos karalystėje. Valdant Stefanui Dušanui buvo Serbijos-Graikijos karalystės sostinė. 1392–1912 m. priklausė Turkijai, nuo 1913 m. – Serbijai, nuo 1918 m. – Serbų, chorvatų ir slovėnų karalystei (nuo 1929 m. vadinosi Jugoslavija). 1946 m. tapo Makedonijos respublikos sostine. 1963 m. smarkiai nukentėjo nuo žemės drebėjimo.

Žymūs žmonės 
 Justinianas Didysis
 Motina Teresė

Sportas

Futbolas 

 FK Balkan Skopje
 FK Cementarnica 55 Skopje
 FK Lokomotiva Skopje
 FK Mad̂ari Solidarnost
 FK Makedonija Skopje
 FK Metalurg Skopje
 FK Rabotnički Skopje
 FK Skopje
 FK Sloga Jugomagnat Skopje
 FK Vardar Skopje
</div>

Nuorodos 
 Oficiali svetainė  
 Informacija apie miestą 
 Miesto gidas 

Šiaurės_Makedonijos miestai
Sostinės